Public procurement notice: Contract Notice
Published: 2025-06-25
Buyer: ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ
Country: GR
Region: EL304
Contract type: Services
Procedure: Open procedure
CPV classification: 48000000 | 51611100 | 72000000 | 72222300: Information technology services | 72262000: Software development services
Estimated value: 8015358.75 EUR
Submission deadline: 2025-07-28
Award criteria: quality
EU fund: eu-funds

Technical requirements: Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους: 
α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση).
Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους: 
β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα.
Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους: 
γ) απάτη, εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του νόμου 4689/2020 (Α’ 103).
Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους: 
δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του νόμου 4689/2020 (Α’103).
Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους: 
ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του νόμου 4557/2018 (Α’ 139).

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του νόμου 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητήσει να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων, η παραπάνω απαίτηση πρέπει να καλύπτεται από κάθε ένα μέλος της ένωσης.
Όσον αφορά στην οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν: 
•	μέσο γενικό ετήσιο κύκλο εργασιών για τα τρία (3) τελευταία έτη (2022, 2023, 2024) ή, για όσα έτη δραστηριοποιείται ο οικονομικός φορέας εφόσον είναι λιγότερα από τρία (3), συνολικά τουλάχιστον ίσο με το εκατό τοις εκατό (100%) της προϋπολογισθείσας δαπάνης της σύμβασης, μη συμπεριλαμβανομένου του ΦΠΑ και μη συμπεριλαμβανομένου του προϋπολογισμού που αντιστοιχεί στο δικαίωμα προαίρεσης, ήτοι ποσού τουλάχιστον ίσο των τεσσάρων εκατομμυρίων τριακοσίων τριάντα πέντε χιλιάδων πεντακοσίων ευρώ (4.435.500,00 €).
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από τα μέλη της ένωσης.
Τεχνική Ικανότητα- Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς (ή σε περίπτωση ένωσης/κοινοπραξίας εταιρειών σωρευτικά τα μέλη της ένωσης/ κοινοπραξίας) που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση συμβάσεων αντίστοιχου μεγέθους και πολυπλοκότητας με την υπό ανάθεση σύμβαση.
Συγκεκριμένα, κατά τα τελευταία τρία (3) έτη προ της καταληκτικής ημερομηνίας υποβολής προσφορών να έχουν ολοκληρώσει επιτυχώς, μεμονωμένα ή ως μέλη ενώσεως/κοινοπραξίας, συμβάσεις ως ακολούθως:
1)	ΜΕΤΩΠΟ ΕΡΓΑΣΙΑΣ 1
Τουλάχιστον εννέα (9) συμβάσεις με αντικείμενο την Λειτουργία Ολοκληρωμένου Συστήματος Ψηφιακής Διαχείρισης Σχέσεων Εξυπηρέτησης Πολιτών και Επιχειρήσεων, που να καλύπτουν τους τύπους δημόσιου τομέα και υποτομέων γενικής κυβέρνησης. Συγκεκριμένα απαιτούνται:
•	Δύο (2) συμβάσεις σε δύο διαφορετικά κράτη-μέλη της Ευρωπαϊκής Ένωσης με παροχή της ως άνω υπηρεσίας μέσω της Ενιαίας Κυβερνητικής Πύλης του κράτους-μέλους, μία (1) σύμβαση σε Υπουργείο, μία (1) σύμβαση σε ΝΠΔΔ – μία (1) σύμβαση σε ΝΠΙΔ – μία (1) σύμβαση σε Ανώνυμη Εταιρεία του Δημοσίου που δεν ανήκουν (τα ΝΠΔΔ, ΝΠΙΔ και ΑΕ Δημοσίου) στους υποτομείς των ΟΤΑ και των ΟΚΑ, μία (1) σύμβαση σε Οργανισμό Κοινωνικής Ασφάλισης (ΟΚΑ), μία (1) σύμβαση σε Οργανισμό Τοπικής Αυτοδιοίκησης α’ βαθμού (ΟΤΑ α’ βαθμού) και μία (1) σύμβαση σε Οργανισμό Τοπικής Αυτοδιοίκησης β’ βαθμού (ΟΤΑ β’ βαθμού).
2)	ΜΕΤΩΠΟ ΕΡΓΑΣΙΑΣ 2
Τουλάχιστον δύο (2) συμβάσεις σε διαφορετικό φορέα του δημοσίου με αντικείμενο, στην καθεμία από αυτές, την ανάπτυξη 150 ή και περισσότερων ψηφιακών φορμών αίτησης οι οποίες να είναι δημοσιευμένες στην ΕΨΠ – gov.gr, καθώς και την ψηφιακή διαχείριση αυτών.
Καθεμία από τις ως άνω αναφερόμενες συμβάσεις (εννέα τουλάχιστον συμβάσεις για το Μέτωπο Εργασίας 1 και δύο τουλάχιστον συμβάσεις για το Μέτωπο Εργασίας 2) πρέπει να αποδεικνύουν τη σχετική εμπειρία με διακριτές συμβάσεις για καθεμία από αυτές.
Οι ως άνω συμβάσεις θα πρέπει να έχουν υλοποιηθεί με έτοιμο λογισμικό του ιδίου κατασκευαστή, το οποίο θα πρέπει να είναι το ίδιο με το προσφερόμενο στην παρούσα, και να καλύπτουν αθροιστικά, την διαχείριση σχέσεων εξυπηρέτησης πολιτών και επιχειρήσεων σε τουλάχιστον δεκαπέντε (15) φορείς του Ελληνικού Δημοσίου για τουλάχιστον τριακόσιες (300) ψηφιακές υπηρεσίες (αθροιστικά), οι οποίες να έχουν διατεθεί μέσω της ΕΨΠ – Gov.gr, ενώ στο τηλεφωνικό κανάλι να έχει υποστηριχθεί λειτουργία “call center” με τουλάχιστον 250 εκπροσώπους εξυπηρέτησης.
Απαιτείται το προσφερόμενο σύστημα να έχει διαχειριστεί περισσότερες από 1.000.000 υποθέσεις εξυπηρέτησης πολιτών σε ένα έτος, και να διαθέτει εγκατεστημένα τα ακόλουθα κανάλια εξυπηρέτησης ψηφιακή φόρμα αίτησης, εξυπηρέτηση μέσω “web”, εξυπηρέτηση μέσω “native” εφαρμογής κινητών συσκευών, “call center”, ραντεβού, εξυπηρέτηση με τηλεδιάσκεψη και επιτόπια επίσκεψη. 
Κάθε ένα από τα αναφερόμενα κανάλια εξυπηρέτησης, θα πρέπει να έχει λειτουργήσει σε τουλάχιστον δύο από τις ζητούμενες συμβάσεις αναφοράς των υποκατηγοριών 1 και 2, ως άνω.
Σε περιπτώσεις όπου ο προσφέρων ήταν μέλος ένωσης ή κοινοπραξίας, λαμβάνεται υπόψη μόνο το τίμημα και το αντικείμενο που αντιστοιχεί στη συμμετοχή του σε κάθε σύμβαση.
Ως προς τα σημεία 1) και 2) η αναθέτουσα αρχή θα λαμβάνει υπόψη τις σχετικές συμβάσεις, που έχουν εκτελεστεί και πριν την τελευταία τριετία από την καταληκτική ημερομηνία υποβολής των προσφορών, αλλά όχι πέραν της τελευταίας πενταετίας από την καταληκτική ημερομηνία υποβολής των προσφορών.
Επαγγελματική Ικανότητα – Ομάδα Έργου- Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ανθρώπινο δυναμικό και πόρους ικανούς και αξιόπιστους για να φέρουν εις πέρας επιτυχώς τις απαιτήσεις της παρούσας σύμβασης, σε όρους απαιτούμενης εξειδίκευσης, επαγγελματικών προσόντων και εμπειρίας. 
Η ομάδα έργου θα πρέπει να αποτελείται τουλάχιστον από:
•	Έναν (1) Υπεύθυνο Έργου, ο οποίος κατ’ ελάχιστον θα πρέπει να διαθέτει:
o	βασικό/μεταπτυχιακό τίτλο σπουδών, πτυχίο ή δίπλωμα Ανώτερου/Ανώτατου Εκπαιδευτικού Ιδρύματος (ΤΕΙ/ΑΕΙ), ή Ελληνικού Ανοικτού Πανεπιστημίου (ΕΑΠ) ΑΕΙ, ή αναγνωρισμένο ισότιμο αντίστοιχης ειδικότητας σχολών της αλλοδαπής, στον τομέα Πληροφορικής ή Διοίκησης Επιχειρήσεων ή Οικονομικών ή Θετικών ή Τεχνολογικών σπουδών.
o	Πιστοποίηση Project Management Professional (PMP) από το ινστιτούτο Project Management Institute σε ισχύ, ή οποιαδήποτε άλλη πιστοποίηση για τη Διαχείριση Έργου αντίστοιχης βαθμίδας και αναγνώρισης σε ισχύ.
o	Εικοσαετή (20ετή) τουλάχιστον αποδεδειγμένη επαγγελματική εμπειρία (ήτοι τουλάχιστον 240 ανθρωπομήνες μη χρονικά επικαλυπτόμενοι) σε διαχείριση έργων πληροφορικής.
o	Να έχει διατελέσει υπεύθυνος έργου τουλάχιστον σε ένα (1) έργο με αντικείμενο συναφές με τα αντικείμενα του παρόντος.
•	Έναν (1) Αναπληρωτή Υπεύθυνο Έργου, ο οποίος κατ’ ελάχιστον θα πρέπει να διαθέτει:
o	βασικό/μεταπτυχιακό τίτλο σπουδών, πτυχίο ή δίπλωμα Ανώτερου/Ανώτατου Εκπαιδευτικού Ιδρύματος (ΤΕΙ/ΑΕΙ), ή Ελληνικού Ανοικτού Πανεπιστημίου (ΕΑΠ) ΑΕΙ,  ή αναγνωρισμένο ισότιμο αντίστοιχης ειδικότητας σχολών της αλλοδαπής
o	Πενταετή (5ετή) τουλάχιστον αποδεδειγμένη επαγγελματική εμπειρία (ήτοι 60 ανθρωπομήνες μη χρονικά επικαλυπτόμενοι) σε διαχείριση έργων πληροφορικής.
o	Να έχει διατελέσει υπεύθυνος έργου ή αναπληρωτής υπεύθυνος έργου τουλάχιστον σε ένα (1) έργο με αντικείμενο συναφές με τα αντικείμενα του παρόντος.
Η απασχόληση του Υπευθύνου του Έργου και του Αναπληρωτή Υπεύθυνου του Έργου να καλύπτει αθροιστικά το 100% της συνολικής διάρκειας του Έργου.
•	Έναν (1) Υπεύθυνο Ανάπτυξης Εφαρμογών, ο οποίος κατ’ ελάχιστον θα πρέπει να διαθέτει:
o	βασικό/μεταπτυχιακό τίτλο σπουδών, πτυχίο ή δίπλωμα Ανώτερου/Ανώτατου Εκπαιδευτικού Ιδρύματος (ΤΕΙ/ΑΕΙ), ή Ελληνικού Ανοικτού Πανεπιστημίου (ΕΑΠ) ΑΕΙ, ή αναγνωρισμένο ισότιμο αντίστοιχης ειδικότητας σχολών της αλλοδαπής στον τομέα της Πληροφορικής
o	Δεκαετή (10ετή) τουλάχιστον αποδεδειγμένη επαγγελματική εμπειρία (ήτοι 120 ανθρωπομήνες μη χρονικά επικαλυπτόμενοι) στην ανάπτυξη και σχεδιασμό εφαρμογών πληροφορικής.
•	Έναν (1) Υπεύθυνο Βάσης Δεδομένων (Database Expert), ο οποίος κατ’ ελάχιστον θα πρέπει να διαθέτει:
o	βασικό/μεταπτυχιακό τίτλο σπουδών, πτυχίο ή δίπλωμα Ανώτερου/Ανώτατου Εκπαιδευτικού Ιδρύματος (ΤΕΙ/ΑΕΙ), ή Ελληνικού Ανοικτού Πανεπιστημίου (ΕΑΠ) ΑΕΙ, ή αναγνωρισμένο ισότιμο αντίστοιχης ειδικότητας σχολών της αλλοδαπής στον τομέα της Πληροφορικής
o	Δεκαετή (10ετή) τουλάχιστον αποδεδειγμένη επαγγελματική εμπειρία, (ήτοι 120 ανθρωπομήνες μη χρονικά επικαλυπτόμενοι) σωρευτικά:
•	στο σχεδιασμό και στην υλοποίηση Βάσεων Δεδομένων,
•	στη διαχείριση Βάσεων Δεδομένων
•	Δύο (2) Έμπειρους Προγραμματιστές Εφαρμογών (Senior Software Engineer), οι οποίοι κατ’ ελάχιστον θα πρέπει να διαθέτουν:
o	βασικό/μεταπτυχιακό τίτλο σπουδών, πτυχίο ή δίπλωμα Ανώτερου/Ανώτατου Εκπαιδευτικού Ιδρύματος (ΤΕΙ/ΑΕΙ), ή Ελληνικού Ανοικτού Πανεπιστημίου (ΕΑΠ) ΑΕΙ, ή αναγνωρισμένο ισότιμο αντίστοιχης ειδικότητας σχολών της αλλοδαπής στον τομέα της Πληροφορικής
o	Πενταετή (5ετή) τουλάχιστον αποδεδειγμένη επαγγελματική εμπειρία (ήτοι 60 ανθρωπομήνες μη χρονικά επικαλυπτόμενοι) στην ανάπτυξη εφαρμογών πληροφορικής.
•	Έναν (1) Υπεύθυνο Διαχείρισης Υποδομής (System Administrator), ο οποίος κατ’ ελάχιστον θα πρέπει να διαθέτει:
o	βασικό σπουδών, πτυχίο ή δίπλωμα Ανώτερου/Ανώτατου Εκπαιδευτικού Ιδρύματος (ΤΕΙ/ΑΕΙ), ή Ελληνικού Ανοικτού Πανεπιστημίου (ΕΑΠ) ΑΕΙ, ή αναγνωρισμένο ισότιμο αντίστοιχης ειδικότητας σχολών της αλλοδαπής.
o	Δεκαετή (10ετή) τουλάχιστον αποδεδειγμένη επαγγελματική εμπειρία (ήτοι 120 ανθρωπομήνες μη χρονικά επικαλυπτόμενοι) σωρευτικά:
•	στη διαχείριση συστημάτων τεχνολογίας υπολογιστικού νέφους στο περιβάλλον εικονικοποίησης.
•	στη διαχείριση τηλεπικοινωνιακών συστημάτων βασισμένων στην προσφερόμενη τεχνολογία
o	 Να διαθέτει πιστοποίηση στη διαχείριση τηλεπικοινωνιακών συστημάτων βασισμένων στην προσφερόμενη τεχνολογία του κατασκευαστή. 
•	Έναν (1) Υπεύθυνο Ελέγχων Λογισμικού (Tester), ο οποίος κατ’ ελάχιστον θα πρέπει να διαθέτει:
o	Τριετή (3ετή) τουλάχιστον αποδεδειγμένη επαγγελματική εμπειρία (ήτοι 36 ανθρωπομήνες μη χρονικά επικαλυπτόμενοι) σε έλεγχο και δοκιμές λογισμικού (Software Testing).
o	Πιστοποίηση σε software testing σε ισχύ.
Όλα τα μέλη της ομάδας έργου που καλύπτουν τους ως άνω κύριους ρόλους / προϋποθέσεις και που θα ασχοληθούν με την υποστήριξη, συντήρηση και αναβάθμιση εφαρμογών, απαιτείται να διαθέτουν αποδεδειγμένη ειδική εμπειρία στο ίδιο “framework” και τεχνολογίες με αυτά του έτοιμου λογισμικού που θα προσφέρει ο υποψήφιος ανάδοχος στο πλαίσιο του παρόντος έργου.
Σημειώνεται ότι, τόσο η ζητούμενη γενική επαγγελματική, όσο και η εξειδικευμένη εμπειρία, σε κάθε έναν από τους παραπάνω ρόλους της Ομάδας Έργου, λογίζεται μόνο μετά την απόκτηση του βασικού τίτλου σπουδών.
Όλα τα μέλη της ομάδας έργου που καλύπτουν τους ως άνω κύριους ρόλους πρέπει να καλύπτονται με εξαρτημένη σχέση εργασίας με τον υποψήφιο ανάδοχο.
Ο υποψήφιος ανάδοχος, κατά την κρίση του, δύναται να εμπλουτίσει την ομάδα έργου με επιπλέον ρόλους / στελέχη.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από τα μέλη της ένωσης.
Τα φυσικά πρόσωπα που δηλώνονται από τον προσφέροντα στην Ομάδα Έργου, πλέον των ελαχίστων αναφερομένων ως άνω, δύνανται να απασχολούνται με εξαρτημένη σχέση εργασίας ή σύμβαση ανεξαρτήτων υπηρεσιών, η οποία είναι σε ισχύ, ήδη κατά τον χρόνο υποβολής της προσφοράς. Στην τελευταία αυτή περίπτωση θεωρούνται ίδιοι πόροι του οικονομικού φορέα και όχι τρίτοι δανείζοντες και δεν απαιτείται εκ μέρους τους η υποβολή ΕΕΕΣ και των σχετικών αποδεικτικών μέσων.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν όλες τις ακόλουθες πιστοποιήσεις ή νεότερες:
α) Πιστοποιητικό ISO 9001:2015, από διαπιστευμένο οργανισμό, με πεδίο εφαρμογής που καλύπτει την παροχή υπηρεσιών σχετικά με τον σχεδιασμό, ανάπτυξη και υποστήριξη λογισμικού. 
β) Πιστοποιητικό ΕΝ ISO 27001:2022, από διαπιστευμένο οργανισμό, με πεδίο εφαρμογής που καλύπτει την παροχή υπηρεσιών σχετικά με τον σχεδιασμό, ανάπτυξη και υποστήριξη λογισμικού. 
γ) Πιστοποιητικό ISO 20000-1:2018, από διαπιστευμένο οργανισμό, με πεδίο εφαρμογής που καλύπτει την παροχή υπηρεσιών σχετικά με τον σχεδιασμό, ανάπτυξη και υποστήριξη λογισμικού.
δ) Πιστοποιητικό ISO 22301:2019, από διαπιστευμένο οργανισμό, με πεδίο εφαρμογής που καλύπτει την παροχή υπηρεσιών σχετικά με τον σχεδιασμό, ανάπτυξη και υποστήριξη λογισμικού.
ε) Πιστοποιητικό ISO 14001:2015, από διαπιστευμένο οργανισμό, με πεδίο εφαρμογής που καλύπτει την παροχή υπηρεσιών σχετικά με τον σχεδιασμό, ανάπτυξη και υποστήριξη λογισμικού.
στ) Πιστοποιητικό ISO 37001:2016, από διαπιστευμένο οργανισμό, με πεδίο εφαρμογής που καλύπτει την παροχή υπηρεσιών σχετικά με τον σχεδιασμό, ανάπτυξη και υποστήριξη λογισμικού.
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις (α), (β) και (γ) απαιτείται να καλύπτονται από όλα τα μέλη της ένωσης, ενώ οι παραπάνω ελάχιστες απαιτήσεις (δ), (ε) και (στ) μπορούν να καλύπτονται αθροιστικά από τα μέλη της ένωσης.
Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, σύμφωνα με το αντίστοιχο υπόδειγμα στο ΠΑΡΑΡΤΗΜΑ V - Υποδείγματα Εγγυητικών Επιστολών (i).
Το ποσό της εγγυητικής επιστολής θα πρέπει να καλύπτει σε ευρώ (€) ποσοστό 2% της εκτιμώμενης αξίας της σύμβασης (μη συμπεριλαμβανομένου ΦΠΑ και μη συμπεριλαμβανομένων των δικαιωμάτων προαίρεσης της σύμβασης). Αναλυτικότερα, για τη συμμετοχή στη διαδικασία σύναψης της παρούσας σύμβασης οι συμμετέχοντες οικονομικοί φορείς καταθέτουν εγγυητική επιστολή συμμετοχή αξίας ογδόντα οκτώ χιλιάδων εξακοσίων ενενήντα ευρώ (€ 88.690,00).
Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο http://www.eaadhsy.gr/n4412/prosarthmaA_index.html (ΠΑΡΑΡΤΗΜΑ Χ).
Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.
Λi = 80 * ( Βi / Βmax ) + 20 * (Kmin/Ki)
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της Αναθέτουσας Αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημοσίων Συμβάσεων (ΕΑΔΗΣΥ), σύμφωνα με τα ειδικότερα οριζόμενα στα άρθρα 345 του νόμου 4412/2016 και 1 του. Π.Δ. 39/2017, στρεφόμενος με προδικαστική προσφυγή, κατά πράξης ή παράλειψης της Αναθέτουσας Αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του .
Σε περίπτωση προσφυγής κατά πράξης της Αναθέτουσας Αρχής, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή 
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως 
(γ) δέκα (10) ημέρες από την πλήρη, πραγματική ή τεκμαιρόμενη γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης που αποδίδεται στην Αναθέτουσα Αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.

Winner: Publications Office of the European Union